Mladí vedci SAV

Žijem vedu naživo
2017-12-22 10:00 - 15:15 (Europe/Bratislava) | Aula Slovenskej akadémie vied, Dúbravská cesta 9, Bratislava, 841 04, Slovenská republika
Prednášajúci
Pavol Čekan, PhD.
Biochémia
Msc. a PhD. – University of Iceland, Institute of Science, Reykjavík
Post-doc – Laboratory for RNA Molecular Biology, Rockefeller University, NYC a National Cancer Institute, Bethesda
Zakladateľ start up-u MultiplexDX zameraného na personalizovanú molekulárnu diagnostiku rakoviny.
Milan Vrábel, PhD.
Bioorganická a medicínska chémia
Absolvent katedry organickej chémie na STU v Bratislave
PhD. – Ústav organickej chémie a biochémie, AVČR, Praha, ČR
Post-doc – Ludwig Maximilians Universität, Mníchov, Nemecko
Junior group leader na Ústave organickej chémie a biochémie AVČR, držiteľ ERC starting grantu. Venuje sa vývoju nových nástrojov v glykobiológii.
Tibor Lieskovský, PhD.
Geodézia
Absolvent Slovenskej Technickej Univerzity v Bratislave
PhD. – Stavebná Fakulta STU, Bratislava
Vyučuje na Katedre Geodetických základov, STU
Zúčastňuje sa bádateľských misií v Guatemale, Iraku a Sýrii, kde s archeologicko-geodetickým tímom podrobne mapujú archeologické náleziská.
Prof. Ľubica Beňušková
Výpočtová neuroveda
Absolventka Univerzity Komenského v Bratislave a Vanderbilt University, Nashville, USA
PhD. – biofyzika, Univerzita Komenského v Bratislave
Striedavo pôsobila na SAV, Univerzite Komenského, STU a Vanderbilt University v Nashville.
Dlhodobo pôsobila na Novom Zélande na Auckland University of Technology a University of Otago.
V roku 2016 sa vrátila na Slovensko v rámci programu “Návrat” a pôsobí na Katedre aplikovanej informatiky, FMFI UK v Bratislave.
Miroslav Bahna, PhD.
Sociológ
Absolvent Filozofickej Fakulty Univerzity Komenského v Bratislave
Phd. – Sociológia, Univerzita Komenského v Bratislave
V súčasnosti pôsobí na Sociologickom ústave SAV. Zaoberá sa dôvodmi, ktoré motivujú mladých ľudí ísť študovať do zahraničia, ako aj tými, ktoré potom motivujú ich návrat.

Týždeň vedy a techniky na Slovensku
2017-11-06 - 2017-11-12
Cieľom Týždňa vedy a techniky na Slovensku je zlepšiť vnímanie vedy a techniky v povedomí celej spoločnosti, popularizovať a prezentovať ich, vzbudiť záujem mladých ľudí o štúdium vedeckých a technických disciplín, informovať verejnosť o poznatkoch vedy a techniky a o nutnosti podporovať vedu a techniku, ktoré sú základom hospodárskeho a spoločenského pokroku a pomáhajú riešiť globálne problémy a výzvy.
Veda a technika je neoddeliteľnou súčasťou života každého občana a jej správne nasmerovanie podmieňuje ďalší rozvoj krajiny. Slovenská republika má silný vedecký potenciál, ktorý musí využiť, aby sa stal našou konkurenčnou výhodou. Dôležité je, aby široká verejnosť vnímala celoživotné vzdelávanie, výskum, vývoj a inovácie ako pozitívne faktory rozvoja, ako procesy, ktoré posúvajú naše vedomosti a vývoj spoločnosti ďalej. Z tohto pohľadu je nevyhnutné, aby aj samotní pedagógovia, technici a vedci boli schopní zaujímavým a jednoduchým spôsobom prezentovať svoju prácu a výsledky svojho výskumu. Popularizácia vedy a techniky počas Týždňa vedy a techniky i počas celého roka je aktivita, ktorá by sa mala stať súčasťou všetkých výskumných a vedeckých pracovísk.

SND - Rigoletto (opera)
2017-10-21 19:00 - 21:00 | Slovenské národné divadlo, Pribinova 17, Bratislava, 819 01, Slovenská republika
Hlavný hrdina, dvorný šašo a panský prisluhovač Rigoletto, stojí pred dilemou: prežiť v nemravnom prostredí za každú cenu, nehľadieť na dôsledky svojho správania alebo sa postaviť na odpor?
Nezabudnite využiť 20% zľavu KLUBU BENEFICIO.

Slovenské doktorandské fórum 2017
2017-10-19 13:00 - 2017-10-20 20:00 | Žilinská univerzita, Univerzitná 8215/1, Žilina, Slovensko, 010 26, Slovakia (Slovak Republic)
Asociácia doktorandov Slovenska spoluorganizuje Slovenské doktorandské fórum 2017 spolu so Študentskou radou vysokých škôl SR, Žilinskou univerzitou v Žiline, Fakultou riadenia a informatiky a SAIA v dňoch 19. 10. 2017 – 20. 10. 2017 na pôde Fakulty riadenia a informatiky Žilinskej univerzity v Žiline, za podpory Slovenskej rektorskej konferencie.
Nad podujatím prevzal záštitu prezident Slovenskej republiky pán Andrej Kiska.
Slovenské doktorandské fórum (SDF) je jedinečnou konferenciou doktorandov a mladých vedeckých pracovníkov na Slovensku. Slovenské doktorandské fórum predstavuje platformu, na ktorej majú možnosť sa stretnúť doktorandi a vedeckí pracovníci z rôznych oblastí výskumu a odboru štúdia. Účasť na Slovenskom doktorandskom fóre je pre členov Asociácie doktorandov Slovenska (ADS) bezplatná, avšak je dôležité sa registrovať, keďže počet miest je obmedzený. SDF sa môžu zúčastniť aj nečlenovia ADS, pre nečlenov je výška registračného poplatku 80 Eur. Členovia ADS majú prednosť účasti na SDF. Témou V. ročníka Slovenského doktorandského fóra je „Perspektíva mladej vedy na Slovenku“. Fórum bude realizované počas dvoch dní, a to formou jednak moderovanej plenárnej diskusie, ale aj pomocou rozdelenia účastníkov do diskusných skupín na základe stanovených diskusných problémov a pomocou rozdelenia účastníkov na pracovné skupiny do workshopov.
Čiastkovými problémami, ktoré sa na fóre budú riešiť, sú:

profesijný a osobnostný rozvoj doktorandov a mladých vedeckých pracovníkov naSlovensku;
interdisciplinárny charakter výskumu – podpora,
kvalitavzdelávania pre potreby rozvoja mladej vedy na Slovensku.

Registrácia na Slovenské doktorandské forum 2017 je pomocou registračného formulára, pretože s prihlasovaním sa na SDF sa účastník prihlasuje aj na konkrétne workshopy a diskusné skupiny. Viac informácií ohľadne SDF je možné získať na www.ads.sk alebo v skupine na Facebooku: Asociácia doktorandov Slovenska, kde je k SDF vytvorená aj udalosť. Počet miest je limitovaný.
Občianske združenie Asociácia doktorandov Slovenska (ďalej v texte len „ADS“) je dobrovoľné, záujmové združenie fyzických a právnických osôb pôsobiacich na akademickej pôde slovenských univerzít a vysokých škôl, najmä študentov doktorandského štúdia a mladých vedcov. Partnermi ADS je Slovenská rektorská konferencia, Študentská rada vysokých škôl SR, Fond na podporu vzdelávania, Eurodoc. ADS úzko komunikuje s Ministerstvom školstva, vedy, výskumu a športu SR. Cieľom ADS je najmä zvyšovanie kvality doktorandského štúdia a výskumu prostredníctvom pôsobenia na kvalitu ich študijných a pracovných podmienok, realizáciou výskumných a vzdelávacích projektov a konferencií v spolupráci so slovenskými a zahraničnými vzdelávacími a vedeckými inštitúciami.
Členom združenia môže byť každý, kto sa k členstvu dobrovoľne prihlási a súhlasí so stanovami združenia. Zaregistrovať sa dá vyplnením registračného formulára na webovej stránke ADS www.ads.sk.
Účasť na SDF je pre členov Asociácie doktorandov Slovenska bezplatná, ale zúčastniť sa môžu aj nečlenovia Asociácie doktorandov Slovenska. Poplatok pre nečlenov je vo výške 80,- Eur. Organizátor znáša náklady na ubytovanie a na stravu počas konania Slovenského doktorandského fóra 2017. Zabezpečujeme ubytovanie v Hoteli Slovakia, Žilina. Účastník Slovenského doktorandského fóra znáša náklady na ubytovanie.
SDF 2017-program

SND - Fanny a Alexander (činohra)
2017-10-17 18:00 - 20:00 | Slovenské národné divadlo, Pribinova 17, Bratislava, 819 01, Slovenská republika
Veľká rodinná sága nazeraná očami dvoch detských hrdinov – brata a sestry. Plejáda generačne a názorovo rozmanitých postáv je presýtená osudmi ľudí, ktorí sa nevzdávajú, lebo sú si blízki.
Nezabudnite využiť 20% zľavu KLUBU BENEFICIO.

SND - Eugen Onegin (opera)
2017-10-04 19:00 - 21:00 | Slovenské národné divadlo, Pribinova 17, Bratislava, 819 01, Slovenská republika
Romantický príbeh nešťastnej a nenaplnenej lásky Tatiany a Lenského, vrcholné dielo ruského klasika A.S.Puškina, si vychutnáte s dramatickou hudbou brilantného P.I.Čajkovského.
Nezabudnite využiť 20% zľavu KLUBU BENEFICIO.

SND - Sissi (Úteky Alžbety Rakúskej) (činohra)
2017-10-04 19:00 - 21:00 | Slovenské národné divadlo, Pribinova 17, Bratislava, 819 01, Slovenská republika
Životný príbeh krásnej rakúskej cisárovnej nás fascinuje dodnes. Dráma, ktorej nechýba nič z toho, čo charakterizuje kráľovské hry – atraktívnosť témy, vznešenosť, napätie, humor, láska i smrť.
Nezabudnite využiť 20% zľavu KLUBU BENEFICIO.

SND - Labutie Jazero (balet)
2017-10-03 19:00 - 21:00 | Slovenské národné divadlo, Pribinova 17, Bratislava, 819 01, Slovenská republika
Fenomenálne dielo P.I.Čajkovského je rozhodne najznámejším baletom. Romantický príbeh princa Siegfrieda a krásnej princeznej Odetty sa teší diváckemu záujmu už takmer stotridsať rokov.
Nezabudnite využiť 20% zľavu KLUBU BENEFICIO.

Falling Walls Lab Slovakia
2017-09-29 | Univerzita Komenského v Bratislave, Šafárikovo námestie 6, Bratislava, Slovensko, 814 99
Cieľom podujatia Falling Walls Lab je podporiť vedecké a podnikateľské inovatívne vízie a iniciovať a rozvíjať výmenu nápadov, inšpirácií a poznatkov medzi mladými výskumníkmi a profesionálmi z rôznych oblastí. Podujatie Falling Walls Lab sa v posledných rokoch konalo na 45 prestížnych akademických inštitúciách, medzi ktoré patria napríklad ETH Zurich (Švajčiarsko), the Yale University (USA) či King Abdullah University of Science and Technology (Saudská Arábia). Podujatie Falling Walls Lab organizuje nadácia Falling Walls Foundation. V roku 2017 sa medzi prestížnych organizátorov Falling Walls Lab zaradí aj Univerzita Komenského v Bratislave, spolu so štyrmi prestížnymi slovenskými univerzitami (Slovenská technická univerzita, Žilinská Univerzita, Technická univerzita v Košiciach, Univerzita Pavla Jozefa Šafárika v Košiciach), Slovenskou akadémiou vied, Slovenskou organizáciou pre výskumné a vývojové aktivity a Nemeckou akademickou výmennou službou (Deutscher Akademischer Austauschdienst – DAAD).
Podujatie Falling Walls Lab Slovakia sa uskutoční 29. septembra 2017 v Moyzesovej sieni. Falling Walls Lab Slovakia je zároveň sprievodným podujatím Európskej noci výskumníkov.
Online prihlasovanie je otvorené do 10. septembra 2017 na stránke http://www.falling-walls.com/lab/apply.

Európska Noc výskumníkov 2017
2017-09-29
11. ročník prestížneho festivalu vedy na Slovensku – Európska Noc výskumníkov 2017 sa uskutoční 29.9.2017 v Bratislave, Banskej Bystrici, Žiline, Košiciach, Poprade a Tatranskej Lomnici.
Mottom festivalu je “Made by Science – Vytvorené vedou”. Každý deň využívame tisícky výsledkov vedy a inovácií, počnúc ranným budíkom až po zhasnutie večernej lampy, bez toho aby sme si to uvedomovali. Noc výskumníkov 2017 vám odhalí vedu vašej každodennej rutiny.
Noc výskumníkov na Slovensku
Na Slovensku sa bude aj tento rok konať už tradične posledný septembrový piatok – 29.9.2017. Minulý rok sa do festivalu vedy zapojilo viac ako 1 300 vedcov a výskumníkov, skoro 55 000 žiakov a študentov a všetkých podujatí sa zúčastnilo dovedna viac ako 182 000 návštevníkov.
Hlavný organizátor podujatia – Slovenská organizácia pre výskumné a vývojové aktivity za pomoci Slovenskej akadémie vied, portálu EurActiv.sk a Centra vedecko-technických informácií SR, opäť sľubuje bohatý a maximálne pestrý program, ktorý osloví všetky vekové kategórie a záujmové skupiny. Špeciálnou cieľovou skupinou projektu sú deti v školskom veku, pričom dôraz je kladený predovšetkým na zvýšenie ich záujmu o štúdium prírodných vied a technických smerov na vysokých školách.

Posedenie pri pive
2017-09-20 17:00 - 20:00 | Patrónsky pivovar, Brnianska 3732/57, Bratislava, Slovensko, 81104

IBM PhD week
2017-09-11 - 2017-09-14
Využi možnosť a staň sa na 4 dni súčasťou mladého, dynamického a inšpiratívneho kolektívu, pričom sa navyše zdokonalíš v oblasti soft skills a excel analytics. Ukážeme Ti novinky v digitálnej oblasti a ich využitie v praxi. To všetko v najlepšom office na Slovensku. Pošli svoj životopis v anglickom jazyku do 15. augusta 2017 na rhakun@sk.ibm.com.
Program je každý deň od 10:00 do 16:30. Program bude tvorený exkurziou do digitálneho centra IBM, interaktívnymi školeniami v oblasti prezentácie a komunikácie, školením Excelu, stretnutím s IBM leadrom, spoločnou večerou v stredu a tiež účastníkom odovzdáme certifikáty o absolvovaní.
Kurz je zdarma. Prvý deň bude prebiehať v IBM – Westend Tower na Patrónke, zvyšné dni v Tower115 pri nákupnom centre Eurovea.

Vedecký veľtrh 2017
2017-08-14 08:30 - 19:30 | Eurovea, Pribinova 8, Bratislava, 811 09, Slovenská republika
Veda nás baví n. o. v spolupráci s Fakultou matematiky, fyziky a informatiky Univerzity Komenského v Bratislave a Ministerstvom školstva, vedy, výskumu a športu SR sa rozhodla dňa 14.9.2017 usporiadať druhý ročník Vedeckého veľtrhu na námestí NC Eurovea v Bratislave.
Organizátori veľtrhu si stanovili za cieľ hravou formou priblížiť vedu hlavne žiakom základných a stredných škôl, ale i zvedavým dospelým. Vysoké a stredné odborné školy, priemyselné školy, vedecké ústavy, záujmové organizácie a subjekty komerčnej sféry, ktoré sa veľtrhu zúčastnia, vám vo svojich stánkoch dokážu, že veda je všade okolo nás v každodennom živote. Deti si budú môcť formou interaktívnych experimentov sami overiť mnohé skutočnosti a javy. Vysoké a stredné odborné školy budú mať zasa príležitosť predstaviť šikovných študentov a predviesť ich vynálezy, ktorými neraz získali rôzne ocenenia doma i v zahraničí. Malí návštevníci si budú môcť niektoré pokusy sami vyskúšať alebo si overiť svoje schopnosti a znalosti v súťažných kvízoch.
